
[bookmark: ievads]ATTĪSTĪBAS PLĀNS 2026.–2032.GADAM
1. Ievads
Olaines pamatskolas (turpmāk – Skola) attīstības plāns 2026.–2032. gadam ir iestādes stratēģiskās plānošanas dokuments, kas izstrādāts saskaņā ar Izglītības likumu, Vispārējās izglītības likumu un Ministru kabineta 2021. gada 10. augusta noteikumiem Nr. 528, Izglītības attīstības pamatnostādnēm 2021.-2027.gadam un Olaines novada pašvaldības izglītības attīstības stratēģiju 2022.-2028.gadam. Attīstības plāns nosaka Skolas attīstības prioritātes, stratēģiskos mērķus un plānotos sasniedzamos rezultātus sešu gadu periodam – no 2026. gada 1. septembra līdz 2032. gada 1. septembrim.
[bookmark: skolas-misija-vīzija-un-vērtības]Skola kopā ar tās struktūrvienību Jaunolaines sākumskola īsteno vispārējās un speciālās pamatizglītības programmas. Attīstības plāns ir izstrādāts, balstoties uz Skolas pašvērtējuma ziņojuma rezultātiem, pedagoģiskā personāla, izglītojamo un vecāku vajadzību izpēti, un tas ir saskaņots ar Skolas dibinātāju – Olaines novada pašvaldību.
2. [bookmark: vērtības]Skolas misija, vīzija un vērtības
2.1. Misija: Nodrošināt kvalitatīvu, iekļaujošu un mūsdienīgu izglītību, kas mērķtiecīgi attīsta skolēnu zināšanas un prasmes, sagatavojot viņus pilnvērtīgai dzīvei un līdzdalībai sabiedrībā.
2.2. Vīzija: Olaines pamatskola ir mūsdienīga, radoša un droša izglītības vide, kurā gan skolēns, gan pedagogs ir aktīvi un līdzvērtīgi mācību procesa dalībnieki, bet Skolas kultūra ir vērsta uz sadarbību, piederību un atvērtību inovācijām.
2.3. Vērtības (audzināšanas darba un Skolas kultūras pamatā): Sadarbība, Atbildība, Cilvēcība, Radošums, Ilgtspēja.

3. Stratēģiskie mērķi un uzdevumi(SM)
3.1.  Īstenot kvalitatīvu mācību procesu un sadarbību: 
3.1.1. Paaugstināt izglītības kvalitāti caur personalizētu mācību pieeju un mērķtiecīgu sadarbību ar vecākiem, vietējo kopienu un dibinātāju. 
3.2. Sekmēt labbūtību un personāla attīstību: 
3.2.1. Veidot drošu un iekļaujošu Skolas kultūru, kas stiprina izglītojamo labbūtību un sekmē pedagogu profesionālo kapacitāti un izaugsmi.  
3.3. Attīstīt mūsdienīgu un drošu infrastruktūru: 
3.3.1. Modernizēt Skolas fizisko vidi, mācību telpas un digitālos resursus. 

4. [bookmark: rīcības-plāns-20262034-ar-kpi-tabulām]Rīcības plāns stratēģisko mērķu sasniegšanai (2026–2032)
	Kategorija/Attīstības prioritāte
	Uzdevums
	Rīcība
	KPI kvalitatīvie
	KPI kvantitatīvie
	Izpildes termiņš
	Atbildīgie

	4.1. Kvalitatīvas mācības
4.1.1. Izglītības kvalitātes paaugstināšana 
(SM 3.1.)

	Ieviest personalizētu un diferencētu mācību pieeju.
	Pedagogu profesionālā pilnveide un praktiskā apmācība mācību darba diferencēšanā.
	Pedagogi izmanto dažādas mācību metodes darba diferenciācijai, lai mācību procesu pielāgotu izglītojamo vajadzībām, spējām un interesēm.
Atbalsta personāls sadarbojas ar mācību priekšmetu pedagogiem, klašu audzinātājiem un vecākiem mācību darba diferencācijai.
	Stundu vērošana rāda, ka 90% pedagogu ikdienas darbā mērķtiecīgi izmanto diferencētas un personalizētas metodes.
	2026–2027
	Skolas vadības komanda, pedagogi, atbalsta personāls.

	4.1.2. Pedagogu kapacitātes stiprināšana
(SM 3.2.)
	Attīstīt profesionālas un koleģiālas sadarbības kultūru.
	Mentoru programmu darbība, inovāciju laboratoriju izveide, mērķtiecīgi tālākizglītības kursi.
	Pedagogi ir apmierināti ar administrācijas atbalstu un darba vidi.
	Skolā darbojas mentoru sistēma (atbalsts visiem jaunajiem pedagogiem), un katru mācību gadu tiek noorganizētas vismaz 4 labās prakses apmaiņas darbnīcas.
	2026–2031
	Skolas vadības komanda, mācību jomu koordinatori.

	
	Stiprināt latviešu valodas lietojumu un veidot vienotu latvisko kultūrvidi skolā.
	Mērķtiecīgu atbalsta pasākumu (papildkonsultācijas, nometnes, interešu izglītība, metodiskais darbs tekstpratības attīstībā) nodrošināšana un ikdienas saziņas veicināšana valsts valodā.
	Izglītojamo un darbinieku brīvs, korekts latviešu valodas lietojums ikdienas saziņā un vienotas Skolas kultūras nostiprināšanās.
	Visiem izglītojamiem par vismaz 15% uzlabojas pārbaudes darbu rezultāti latviešu valodā.
	2026–2032
	Skolas vadības komanda, valodu jomas koordinators, klašu audzinātāji.

	
	Nodrošināt mācību sasniegumu kvalitāti STEM un valodu jomā.
	Digitālo, metodisko materiālu un laboratoriju klāsta paplašināšana STEM un valodu jomas mācību priekšmetos.
	Izglītojamo pašvērtējuma un mācību priekšmetu skolotāju atgriezeniskās saites rādītāji ir pozitīvi. 
	Valsts pārbaudes darbu indekss minētajos mācību priekšmetos pieaug vismaz par 10%.
	2027–2029
	Mācību jomu koordinatori, mācību priekšmetu skolotāji.

	
	Ieviest vienotu un mērķtiecīgu vērtēšanas praksi īstenojot pedagogu kopīgu pārbaudes darbu plānošanu klašu grupās.
	Vienotu tematisko plānu izstrāde pa mācību priekšmetiem un klašu grupām; formatīvo un summatīvo darbu kopīga plānošana un izveide.
	Pedagogu vienota izpratne par vērtēšanas pēctecību un kritērijiem; objektīva, caurskatāma un taisnīga vērtēšanas sistēma, kas veicina izglītojamo izaugsmi.
	Visi tematiskie plāni un summātīvie pārbaudes darbi tiek izstrādāti kopīgi pa klašu grupām, sadarbojoties mācību priekšmetu skolotājiem.
	2026–2028
	Pedagogi, mācību jomu koordinatori, direktora vietnieki izglītības jomā.

	4.2. Iekļaujoša vide
4.2.1. Skolēnu labbūtības un atbalsta stiprināšana 
(SM 3.2.)
	Veidot drošu, iekļaujošu un emocionāli atbalstošu vidi.
	Ieviest un realizēt vienotu, sistēmisku labbūtības un prevencijas pieeju.
	Aptauju rezultāti liecina, ka izglītojamiem ir drošības un piederības izjūta skolai.
	Neattaisnoto kavējumu un fiksēto disciplināro pārkāpumu skaits samazinās par 20%.
Realizēts Eiropas Savienības Erasmus+programmas Pamatdarbības Nr.1 (KA 1) skolu sektora projekts “Mākslas terapija labsajūtai un komunikācijai skolā”.
Ieviesta Džimbas drošības programma 1.-3.klašu posmā. 
Ieviesta KIVA antibulinga programma 1.-9.klašu posmā.
	2026–2029
	Skolas vadības komanda, pedagogi, atbalsta personāls.

	
	Stiprināt preventīvo un atbalsta sistēmu.
	Sociālemocionālās mācīšanās aktivitātes, vienotas mobinga prevencijas iestrādes, personāla apmācības.
	Aptauju rezultāti rāda, ka vecāki un izglītojamie ar sniegto atbalstu kopumā ir apmierināti.
	Visiem izglītojamiem, kuriem identificētas grūtības, ir pieejams atbalsts.
	2027–2032
	Skolas vadības komanda, atbalsta personāls, klašu audzinātāji.

	
	Veicināt skolēnu līdzdalību un pozitīvu Skolas kultūru.
	Skolēnu pašpārvaldes mērķtiecīga līdzdalība lēmumu pieņemšanā, saliedēšanas pasākumi, iniciatīva “Drošā skola”.
	Uzlabojas skolēnu savstarpējās sadarbības kultūra un emocionālā mikroklimata rādītāji.
	Izglītojamo līdzdalības un aktivitātes rādītāji Skolas iekšējās norisēs uzrāda pozitīvu dinamiku.
	2026–2032
	Pedagogi, klašu audzinātāji, Skolēnu pašpārvalde.

	4.2.2. Infrastruktūras un vides modernizēšana 
(SM 3.3.)
	Modernizēt mācību telpas, attīstīt digitālo un estētisko vidi atbilstoši realizējamo izglītības programmu prasībām.
	Drošība un atbilstība: pilnībā ierīkota jauna ugunsdrošības un ugunsdzēšanas apziņošanas sistēma Olaines pamatskolā, sakārtota skolas ēku dokumentācija un to pilna atbilstība ekspluatācijas prasībām, kā arī uzstādītas jaunas videonovērošanas kameras kritiski svarīgās vietās Skolā un tās teritorijā, iežogota skolas teritorija.
Iekļautība un ergonomika: nodrošināta pilnvērtīga vides pieejamība izglītojamiem ar īpašām vajadzībām, radīta droša un ērta vide pārvietošanās brīvībai, renovēts mūsdienīgs dizaina un tehnologiju kabinets, kā arī izbūvēta jauna velosipēdu novietnes nojume.
Vides ilgtspēja un estētika: sakopts skolas vizuālais tēls un sakārtota droša apkārtējā vide, atjaunota lietus kanalizācijas funkcionalitāte un nodrošināta apkures sistēmas energoefektivitāte, veidojot veselīgu un energoefektīvu mikroklimatu skolēnu un darbinieku labbūtībai.
	Izglītojamie un darbinieki pozitīvi novērtē Skolas labiekārtojumu un estētiku, drošu vidi.
	Visi no apstiprinātā investīciju plāna līdzekļiem tiek mērķtiecīgi izlietoti drošas, iekļaujošas un labbūtību veicinošas vides izveidei abās skolas ēkās un to teritorijā, nodrošinot, ka ir labiekārtotas un modernizētas vismaz 80% mācību un koplietošanas telpu.
	2026–2032
	Skolas vadības komanda, direktora vietnieks saimnieciskajos jautājumos, pašvaldība.

	4.3. Laba pārvaldība
4.3.1. Sadarbības ar vecākiem un citām mēķgrupām, kā arī kopienas iesaistes veicināšana 
(SM 3.1.)
	Uzlabot vecāku un vietējās kopienas aktīvu un jēgpilnu iesaisti.
	Regulāru “Atvērtās Skolas” dienu organizēšana, kopīgi Skolas un novada pasākumi, karjeras izglītības atbalsts ar vecāku iesaisti un līdzdalību pasākumu organizēšanā.
	Vecāku aptaujas dati liecina par augstu apmierinātības līmeni komunikācijā un sadarbībā.
	Katrā mācību semestrī tiek īstenoti vismaz 2–3 plaši partnerības vai kopienas pasākumi.
	2026–2032
	Skolas vadības komanda, pedagogi, klašu audzinātāji, atbalsta personāls.


5. Plāna uzraudzība un izvērtēšana
5.1.  Ikgadējais monitorings: Stratēģisko mērķu izpildes izvērtēšana un progresa fiksēšana tiek veikta katra mācību gada noslēgumā, integrējot datus Skolas publiskajā gada pašvērtējuma ziņojumā.
5.2.  Operatīvā kontrole: Kvantitatīvo un kvalitatīvo mērķu rādītāju (KPI) analīze tiek veikta katra semestra noslēgumā pedagoģiskās sēdes ietvaros, lai nepieciešamības gadījumā koriģētu darba plānus.
5.3.  Aktualizācija: Attīstības plāna vidustermiņa pārskatīšana, aktualizācija un nepieciešamo izmaiņu saskaņošana ar Skolas dibinātāju (pašvaldību) tiek veikta reizi trīs gados (2029. gadā) un atbilstoši izmaiņām normatīvajos dokumentos.

6. Riska vadība un pasākumi to mazināšanai
	Risks
	Ietekmes pakāpe
	Preventīvie un mazināšanas pasākumi

	
6.1.Komunikācijas un kultūras plaisa starp Olaines pamatskolu un Jaunolaines sākumskolu.
	Augsta
	Regulāru kopīgu pedagoģisko sēžu, apvienoto jomu sanāksmju un vienotu iekšējo pasākumu un tradīciju organizēšana Olaines pamatskolā un Jaunolaines sākumskolā.

	
6.2.Kadru mainība, kritiskais pedagogu un atbalsta personāla trūkums.
	Vidēja
	Mērķtiecīga jauno skolotāju mentoru sistēmas pilnveide; cieša sadarbība ar pašvaldību jauno speciālistu motivēšanai un piesaistei.

	
6.3.Skolas statusa maiņa / Sabiedrības un vecāku viedokļa svārstības.
	Vidēja
	Aktīvs, savlaicīgs un pilnībā caurredzams skaidrojošais darbs ar vecākiem un vietējo kopienu, popularizējot Olaines pamatskolu.

